তেঙ্গাই শ্রীনিবাস
তেঙ্গাই শ্রীনিবাস (১৯৩৭-১৯৮৭) ভারতের তামিল চলচ্চিত্র জগতের একজন অভিনেতা ছিলেন। তিনি চলচ্চিত্রে অভিনয় ছাড়াও মঞ্চ নাটকে অভিনয় করতেন, এবং তার কর্মজীবন মঞ্চনাটকের দ্বারাই শুরু হয়েছিলো, তিনি ষাটের দশকে তার চলচ্চিত্র কর্মজীবন শুরু করেছিলেন। তামিল ভাষায় তেঙ্গাই শব্দের অর্থ নারকেল এবং তাকে তার নামের আগে তেঙ্গাই দেওয়া হয় তার কাল মানাম নামের একটি মঞ্চ নাটকে অভিনয়ের জন্য যেখানে তিনি নারকেল বিক্রেতার চরিত্রে অভিনয় করেছিলেন। কৌতুক চরিত্রে অভিনয় ছাড়াও তিনি বিভিন্ন চলচ্চিত্রে মুখ্য এবং খল চরিত্রেও অভিনয় করেছিলেন।